|  |
| --- |
| Strategidokument m/KPI |

**Strategi 2023 – 2027**

**Visjon:**

*Fagskulen Vestland – den føretrekte tilbydaren av kompetanse for arbeidslivet i Vestland.*

Målsetning for perioden 2023-2027- resultatmål

Fagskulen Vestland har hatt ein god vekst i tall studentar og har ved starten av denne nye strategiperioden om lag 1850 studentar. Det er ei tydeleg målsetting at talet studentar skal opp, dette synar seg igjen i Regjeringa si tiltredings erklæring (Hurdalsplattforma), der dei har sett som må at fagskule sektoren skal løyvast 1000 nye studieplassar kvert år over ein femårs periode. Dette vil seie ein vekst på om lag 5% kvert år. Samstundast er det også understreka frå regjeringa at ein må sørgje for at kvaliteten ved institusjonane vert oppretthaldt og vidareutvikla. Fagskulane har ved inngangen til strategiperioda om lag 60% av studentane på fleksible løp, for Fagskulen Vestland er denne delen om lag 80%. Behovet for meir fleksibilitet er eit sterkt ønskje både frå arbeidslivet og studentane sjølv og det er og anta at vekst framover kjem innan dei fleksible utdanningsløpa. Fagskulen vestland har satt seg følgjande KPI ar for perioden 23-27 knytt til dei ulike områda i strategien. Desse KPI ane vert følgd opp kvert år gjennom års KPI ar i kvalitetsmeldinga. Dette gjer oss ein god oversikt over utviklinga ved skulen og moglegheit for korrigering av kurs. Fagskulen Vestland skal i strategiperioda ha følgjande resultatmål som samla skal bidra til at Fagskulen når effektmålet sitt, å verte den føretrekte tilbydar av kompetanse for arbeidslivet i Vestland.

**Vi skal:**

* **arbeide for vidare studentvekst i heile regionen og på fleire stader enn i dag, og utfordre oss sjølve på måten å organisere utdanningane på for å sikre fleksibilitet for studentar og arbeidsliv.**

*KPI 1: Ved utgangen av strategiperioden skal Fagskulen Vestland ha minst to nye fagområdefullmaktar.*

*KPI 2: Ved utgangen av strategiperioden skal tal studentar ved Fagskulen Vestland ha auka med 20%.*

*KPI 3: Ved utgangen av strategiperioda skal Fagskulen Vestland ha utvikla minst ti nye utdanningar som er fleksibelt organisert tilpassa studentane og arbeidslivet sitt behov.*

* **vere ein trygg og god partnar for arbeidslivet og samarbeide enda tettare om å utvikle utdanningar som styrkar arbeidskrafta, berekraft og grøn omstilling i regionen.**

*KPI 4: Ved utgangane av strategiperioden skal alle utdanningar ha eit strukturert samarbeid med aktuelt/ relevant arbeidsliv. Det skal haldast minimum to møter i året.*

*KPI 5: Ved utgangen av strategiperioden skal Fagskulen Vestland ha utvikla minst tre utdanningar som har fokus på grøn omstilling og berekraft.*

* **styrke kvaliteten i undervisninga med fleire dyktige lærarar og nye undervisningsmetodar.**

*KPI 6: Ved utgangen av strategiperioden skal Fagskulen Vestland ha minst 70% av læraren som har nettpedagogisk kompetanse på minimum 30 stp.*

* **vidareutvikle læringsmiljøet for studentane ved dei fleksible tilboda.**

*KPI 7: Ved utgangen av strategiperioden skal det saman med lokalt arbeidsliv, kommunar og næringshagar vere etablert minst fem nye studiestadar/utdanningshubar.*

* **vere meir synleg for samfunnet med ein heilskapleg profil og aktiv deltaking i det offentlege ordskiftet**

*KPI 8: Ved utgangen av strategiperioden skal ny logo og visuell profil vere ferdig og Fagskulen Vestland skal he ein tydeleg medieplattform for kommunikasjon.*

Vi skal i denne perioden ha tydelege satsingar innan fire strategiske område for å støtte opp under visjonen og å arbeide mot dei målsetningane som følgjer av den.

Fire strategiske områdar

**Arbeidslivsrelevans**

1. Vi skal ta inn det grøne skiftet som tydeleg tema i utdanningane våre. FN sine berekraftsmål skal innarbeidast i studia.

2. Vi skal vere aktive i satsinga innan karbonnøytrale energikjelder, sirkulærøkonomi og berekraft.

3. Vi skal vere aktive i satsinga innan digitalisering i faga våre.

4. Vi skal saman med arbeidslivet utarbeide nye metodar for å avdekke kompetansebehov.

5. Vi skal samarbeide tett med arbeidslivet om utvikling av nye studium. Det skal etablerast faste samarbeidsforum mellom utdanningane og arbeidslivet.

6. Vi skal auke fokus på internasjonal mobilitet for studentar og tilsette, samarbeid om å utvikle nye utdanningar og å tilby nye utdanningar internasjonalt.

**Profesjonalisering**

1. Administrativ og utviklingskapasitet skal styrkast. Vi skal tilsette fleire.

2. Vi skal utvikle gode system som har dei tilsette og studentane sine behov i fokus og som tek vare på rettigheiter og sikrar likebehandling.

3. Vi skal sameine og styrke fagmiljø på tvers av studiestadane.

4. Vi skal utvikle gode system for medverknad, slik at studentane og dei tilsette kan delta med å utvikle skulen.

5. Vi skal bruke dei ulike undersøkingane (studentar og tilsette) aktivt i kvalitets- og utviklingsarbeidet.

6. Vi skal arbeide for å verte institusjonsakkreditert, mellom anna gjennom å arbeide mot ISO-godkjenning av institusjonen innan 2024.

**Læringsmiljø**

1. Vi skal arbeide med å utvikle studentmedverknad. Det skal etablerast lokale studentråd.

2. Vi skal utvikle system for føreseieleg oppfølging mellom samlingane for nettstudentane. Studentaktiv læringsmetodikk skal prege opplæringa.

3. Vi skal arbeide med nye modellar for organisering av utdanningane.

4. Vi skal saman med arbeidslivet, kommunar og næringslag eller liknande etablere fleire studiesenter/studiestover.

5. Vi skal utvikle studentdemokratiet og bygge vidare på arbeidet med Sammen (Studentsamskipnaden på Vestlandet).

6. Vi skal vidareutvikle ordninga med studentassistentar.

**Vere synleg**

1. Vi skal utvikle ein strategi for marknadsføring og kommunikasjon.

2. Vi skal utvikle ein heilskapleg profil for Fagskulen Vestland.

3. Vi skal delta i ulike fora både nasjonalt og regionalt og vere tydeleg i det offentlege ordskiftet.

4. Vi skal halde fram med arbeidet med samarbeidsorganet Utdanning i Bergen.

5. Vi skal arrangere karrieredagar saman med studentrådet.

6. Vi skal etablere Fagskulen Vestland sitt alumninettverk.

Kryssreferanser

|  |  |
| --- | --- |
|  |  |

Eksterne referanser

|  |
| --- |
|  |